‹‹የግጭት አዘጋገብ ጥንቃቄ የተሞላበት ሊሆን ይገባል›› የኢትዮጵያ ብሮድካስት ዋና ዳይሬክተር ዶክተር ጌታቸው ድንቁ﻿
አዲስ አበባ፡- የቃላት አመራረጥ፣ አገላለፅና በአጠ ቃላይ የሚተላለፉ የግጭት ዘገባዎች ከፍተኛ ጥንቃቄ ሊደረግቸው እንደሚገባ የኢትዮጵያ ብሮድካስት ዋና ዳይሬክተር ዶክተር ጌታቸው ድንቁ ገለፁ፡፡ ዋና ዳይሬክተሩ በተለይ ለአዲስ ዘመን ጋዜጣ እናደተናገሩት፤ እንደ ኢትዮጵያ ባለች ለግጭት መነሳት ብዙ ምክንያቶች ባሉባት አገር የግጭት አዘጋገብ ከፍተኛ ጥንቃቄ የተሞላበት መሆን አለበት። ‹‹መገናኛ ብዙሃን በባህሪያቸው ግጭትን የማምጣት አቅም አላቸው፡፡ ይህ በተለያዩ አገራት ታይቷል፤ ታሪክም መዝግቦታል፡ ፡›› ብለዋል፡፡ እንደዶክተር ጌታቸው ገለፃ፤ አሁን ያለው ግጭት ሁሉም መነሻቸው መገናኛ ብዙሃን ናቸው በሚል በዋነኛ መንስኤነት መጥቀስ ባይቻልም፤ ግጭቶችን ለማብረድ ቀድሞ መንስኤዎችን አጥንቶ ለህብረተሰቡ በማሳወቅ ችግሩን ማስቀረት እንዲቻል ያለውን አቅም ሙሉ ለሙሉ ተጠቅሞ አለመስራት ታይቷል፡፡ አዘጋገብ ላይም ጋዜጠኞቹ ከአገሪቷ የፖለቲካ ኢኮኖሚ እሳቤ ነፃ ባለመሆናቸው የራሳቸው ሃይማኖት፣ ብሔርና ፍላጎት ያላቸው በመሆኑ የኔ ከሚሉት አንፃር እየተነሱ የሚዘግቡበት ሁኔታም መኖሩን አመልክተው፤ ነገር ግን በጥንቃቄ መዘገብ እንዳለበት ጠቁመዋል፡፡አዲስ ዘመን ሚያዝያ
25/2011